*Projekts*

LATVIJAS REPUBLIKAS MINISTRU KABINETS

2016. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība”**

Izdoti saskaņā ar [Izglītības likuma](http://likumi.lv/ta/id/50759-izglitibas-likums) [14. panta](http://likumi.lv/ta/id/50759-izglitibas-likums#p14) 27. un 30. punktu

Izdarīt Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība” (Latvijas Vēstnesis, 2010, 137. nr.; 2014, 168. nr.; 2016, 49. nr.) šādus grozījumus:

1. Aizstāt noteikumu tekstā vārdus „pieaugušo izglītības iestāde” (attiecīgā locījumā) ar vārdiem „pieaugušo neformālās izglītības iestāde” (attiecīgā locījumā).

2. Papildināt noteikumus ar 8.10.1, 8.10.2 un 8.10.3 apakšpunktu šādā redakcijā:

„8.10.1 ilgstoši neattaisnoti kavējumi (kavējumu ilgums, to iemesli un rīcība to novēršanai);

8.10.2 ziņas par izglītojamā mācību statusu;

8.10.3 atskaitīšanas no izglītības iestādes iemesls.”.

3. Papildināt noteikumus ar 10.10. un 10.11.apakšpunktu šādā redakcijā:

„10.10. norāde, vai informācija par personu pieejama Sodu reģistrā;

10.11. tālrunis un e-pasts.”.

4. Izteikt 17. punktu šādā redakcijā:

„17. Izglītības iestādes sistēmā ievada un aktualizē šādu informāciju:

17.1. informāciju par izglītojamiem un pedagogiem – izglītības iestādes, kas īsteno izglītības programmas pirmsskolas, pamatizglītības un vidējās izglītības pakāpē, kā arī interešu izglītības programmas;

17.2. informāciju par ilgstošiem neattaisnotiem kavējumiem, to iemesliem un rīcību to novēršanai – izglītības iestādes, kas īsteno pirmsskolas izglītības, vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas), atbilstoši normatīvajam aktam par kārtību, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi;

17.3. šo noteikumu 8.10. apakšpunktā minēto informāciju par izglītību apliecinošiem dokumentiem – izglītības iestādes, kas īsteno izglītības programmas pamatizglītības un vidējās izglītības pakāpē;

17.4. šo noteikumu 9.10. apakšpunktā minēto informāciju par izglītību apliecinošiem dokumentiem – izglītības iestādes, kas īsteno izglītības programmas pamatizglītības un vidējās izglītības pakāpē, kā arī interešu izglītības programmas;

17.5. informāciju par izglītības programmu īstenošanas plāniem – izglītības iestādes, kas īsteno vispārējās izglītības programmas pamatizglītības un vidējās izglītības pakāpē. Izglītības iestādes, kas īsteno profesionālās izglītības programmas pamatizglītības un vidējās izglītības pakāpē (izņemot profesionālās pilnveides izglītības programmas), informāciju par izglītības programmu īstenošanas plāniem pievieno sistēmā kā atsevišķu dokumenta datni.”

5. Izteikt 18. punktu šādā redakcijā:

„18. Pamatojoties uz personas iesniegtajiem dokumentiem un izglītojamā personas lietā esošo informāciju, izglītības iestāde ievada un aktualizē sistēmā šo noteikumu 8.2., 8.6., 8.7., 8.8., 8.8.1, 8.10., 8.10.2, 8.10.3 un 8.12. apakšpunktā minēto informāciju. Pamatojoties uz klases žurnālā esošo informāciju, izglītības iestāde ievada un aktualizē sistēmā šo noteikumu 8.10.1 apakšpunktā noteikto informāciju par izglītojamā ilgstošiem neattaisnotiem kavējumiem.”

6. Papildināt noteikumus ar 46. punktu šādā redakcijā:

„46. Rīcība izglītojamo neattaisnoto kavējumu novēršanai, kā arī informācija par izglītības programmu īstenošanas plāniem (profesionālās izglītības iestādēm) ievadāma līdz attiecīgās sistēmas funkcionalitātes nodrošināšanai, bet ne vēlāk kā līdz 2016. gada 31. decembrim.”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

475

I.J.Mihailovs

67507833; Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv